Aulostomidae

miniatura|A. chinensis.

Aulostomus é o único xénero de peixes mariños da familia Aulostomidae, incluídos na orde Syngnathiformes. Distribúense por augas tropicais do Atlántico, Índico e Pacífico.

O seu nome procede do grego: aulos (frauta) + stoma (boca), pola forma tan alongada da súa boca.
Aparecen por primeira vez no rexistro fósil no Eoceno inferior, durante o Paleóxeno (era Cenozoica).

 Morfoloxía 
Teñen un corpo comprimido e moi alongado, cunha lonxitude máxima rexistrada de 100 cm,http://www.fishbase.org/references/FBRefSummary.php?ID=26340 pel con escamas; a mandíbula inferior con barbas carnosas na punta; ben desenvolvida a liña lateral; a musculatura do corpo está soportada por postes óseos que parecen entrelazados, cunhas 60 vértebras.

Teñen unha serie de 8 a 12 espiñas dorsais illadas precedendo a aleta dorsal contendo de 23 a 28 raios brandos; aleta anal con 25 a 28 raios brandos; as aletas pelvianas están situadas lonxe do ano; a aleta caudal é redondeada.

 Hábitat e modo de vida 
Normalmente atópase sobre arrecifes xunto a grandes peixes herbívoros ou en orientación vertical coa cabeza boca-abaixo, axexando así camuflados entre algas para capturar pequenos peixes e crustáceos.

 Especies 
Existen só 3 especies nesta familia e xénero:
 Familia Aulostomidae:
 Xénero Aulostomus:
 Aulostomus chinensis (Linnaeus, 1766)
 Aulostomus maculatus (Valenciennes, 1841)
 Aulostomus strigosus (Wheeler, 1955)

 Notas 



 Véxase tamén 

Categoría:Aulostomidae